Γρανίτα negroni
Απίθανη δροσερή γρανίτα από την Εύη Παπαδοπούλου με τα υλικά του αγαπημένου μας κοκτέιλ negroni.
100 ml τζιν  , 100 ml Campari, 100 ml κόκκινο βερμούτ, 500 γρ. σάρκα από ώριμα νεκταρίνια ή ροδάκινα, 120 γρ. ζάχαρη ,  50 ml νερό
Για να ετοιμάσουμε τη γρανίτα negroni, πρώτα βράζουμε τη ζάχαρη με το νερό για περίπου 2 λεπτά (από όταν ξεκινήσει ο βρασμός), για να φτιάξουμε ένα ελαφρώς πηχτό σιρόπι. Στο μπλέντερ αλέθουμε όλα τα υλικά, μαζί με το σιρόπι, και αδειάζουμε σε ένα δοχείο ή μπολ. Σκεπάζουμε και τοποθετούμε στην κατάψυξη.Κάθε 1 ώρα ή όποτε το θυμηθούμε, το βγάζουμε και «ξύνουμε» το μισοπαγωμένο μείγμα με ένα πιρούνι, για να δημιουργήσουμε μεγάλους κρυστάλλους. Επαναλαμβάνουμε αυτή τη διαδικασία 3-4 φορές, ανά μία ώρα. Η γρανίτα είναι έτοιμη όταν όλο το μείγμα έχει παγώσει. 
Αλκοόλ,Κονιάκ,Νεκταρίνια,Ροδάκινο,Τζιν,Φρούτα